Sport påvirket av koronaviruspandemien

Sportsåret 2020 og sportsåret 2021 var svært påvirket av det pågående koronaviruspandemien i 2019–2020, og mange arrangementer har blitt avlyst eller utsatt grunnet pandemien.


== Sommer-OL 2020 ==
Den største utsettelsen i sportsåret 2020 kom 24. mars, da IOK bestemte at Sommer-OL 2020 skulle utsettes til senest 2021.
Senere ble det klart at OL arrangeres på samme datoer om oppsatt, bare ett år senere.


== Alpint ==
Verdenscup i alpint for menn fikk sin første avlysning i februar da rennene i Yanqing, Kina (15.-16. februar) ble flyttet Saalbach, Østerrike. Senere ble rennene i Kranjska Gora i Slovenia og verdenscupavslutningen i Cortina d'Ampezzo i Italia avlyst og Aleksander Aamodt Kilde ble dermed sammenlagtvinner etter at de seks siste rennene ble avlyst.
Verdenscup i alpint for kvinner sine syv siste renn avlyst, da tre renn i Åre, samt verdenscupavslutningen i Cortina d'Ampezzo ble avlyst.
I Verdenscupen i alpint 2020/21 ble Nord-Amerika touren avlyst, og disse konkurransene ble flyttet utover sesongen. Enkelte andre endringer ble gjort, men sesongen skal  gjennomføres omtrent som planlagt. Rennene i Wengen for menn ble avlyst grunnet stor smitte i byen.


== Amerikansk/canadisk fotball ==
Canadian Football League kansellerte regionale combines i Edmonton og Montreal samt CFL National Combine i Toronto. Global Draft 2020 blir utsatt til en foreløpig ubestemt dato.
Indoor Football League utsatte sesongen etter to spilte kamper på ubestemt tid.
National Football League avlyste de fleste arrangementer knyttet til NFL Draft 2020, som ble avholdt uten publikum. Den 27. juli annonserte NFLs kommissær Roger Goodell at alle sesongoppkjøringskamper for sesongen var avlyst.
XFL avbrøt sin første sesong 8. mars etter fem uker med kamper. Det er fremdeles usikkert om ligaen skal avholde et sluttspill, men har erklært at ligaen definitivt kommer til å avholde en ny sesong i 2021.


== Badminton ==
Verdensserien i badminton 2020 utsatte først Malaysia Open i slutten av mars, før de senere også utsatte konkurranser i Kina, India, Singapore, Tyskland, Sveits, New Zealand og Frankrike. Turneringer på alle nivå ble utsatt eller avlyst. Denmark Open i oktober ble første konkurranse i verdensserien etter pausen. Verdensseriefinalen ble flyttet til Thailand i januar 2021.
EM i badminton 2020 i Kiev ble utsatt på ubestemt tid, før det ble flyttet til 2021 i samme by.
Thomas & Uber Cup 2020 (Lag-VM) i Aarhus ble utsatt til august, så til oktober, før det ble utsatt på ubestemt tid.


== Bandy ==
VM i bandy for menn 2020 i Irkutsk i Russland ble utsatt til oktober, før det ble helt avlyst.


== Bordtennis ==
VM i bordtennis for lag 2020 i Busan i Sør-Korea (22.-29, mars): Utsatt til 21.–28. juni, før det ble utsatt til 2021
Verdensserien i bordtennis 2020: Japan Open i Kitakyushu og i april og China Open i Shenzhen i mai ble avlyst. Senere ble alle konkurranser utsatt, før serien restartet i Linz i november
EM i bordtennis 2020 ble utsatt på ubestemt tid. Det vil mest sannsynlig arrangert to EM i 2021, ett individuelt i Cluj, og ett for lag i samme by som planlagt i 2020.


== Bueskyting ==
Verdenscupen i bueskyting 2020: De to første konkurransene (i Guatemala by i april og i Shanghai 4.-10. mai) ble avlyst. Senere ble resten av verdenscupen avlyst.
EM i bueskyting 2020 ble avlyst.


== Curling ==
I 2020 ble både VM i curling for kvinner 2020 i Canada og VM i curling for menn 2020 i Skottland ble avlyst.
EM i curling på Lillehammer ble også avlyst, men disse fikk arrangere EM i curling 2021 i stedet.
I 2021 ble VM i rullestolcurling avlyst, mens VM i curling for kvinner 2021 ble utsatt og flyttet til Calgary.


== Fotball ==

Fotballsesongene i Europa ble sterkt påvirket av viruset. I starten ble kampene spilt for tomme tribuner i flere land, men etterhvert så ble all fotball i Europa med unntak av Tyrkia og Russland innstilt på ubestemt tid. Seriene for menn i blant annet Frankrike, Nederland og Belgia ble avlyst, og mestre utropt etter stillingen på daværende tidspunkt; seriene i Tyskland, Spania, Italia og England ble gradvis gjenopptatt og ferdigspilt i juni og juli, uten tilskuere til stede. Europacupene for både kvinner og menn ble ferdigspilt i august på nøytral bane.
I tillegg ble en rekke turneringer som skulle spilles på sommeren utsatt. Dette gjaldt blant annet EM i fotball 2020, som ble utsatt i ett år. Også Copa América 2020 og det afrikanske nasjonsmesterskapet ble utsatt.
I norsk fotball ble Eliteserien 2020 utsatt til oppstart i juni, og avsluttet så sent som 22. desember. 1. divisjon menn og 2. divisjon menn hadde oppstart i juli, mens resten av seniorfotballen for menn ble fullstendig avlyst. NM for menn ble avlyst, mens NM for kvinner gikk som planlagt. Også Toppserien og 1. divisjon kvinner ble gjennomført i 2020. På alle kamper var det maks 200 tilskuere, før det senere ble oppjustert til maks 600 tilskuere.
EM i fotball for kvinner 2021 ble utsatt til 2022 grunnet utsettelsen av EM i fotball 2020 og Sommer-OL 2020.
U17 og U20-VM i fotball for menn 2021 ble avlyst. Arrangørene for mesterskapene (hhv. Peru og Indonesia) blir arrangører i 2023.
U17-EM og U19-EM i fotball for både menn og kvinner 2020 ble avlyst. U17-EM for menn og kvinner 2021 ble avlyst.


== Freestyle ==
Verdenscupavslutningen i freestyle i Idre i Sverige ble avlyst.
VM i freestyle og snøbrett 2021 i Kina ble avlyst.


== Friidrett ==
Innendørs-VM i friidrett i Nanjing, Kina (13.-15. mars): Utsatt til mars 2021, senere til mars 2023.
Paris Marathon: Utsatt fra 5. april til 18. oktober.
Asiamesterskapet i friidrett innendørs i Hangzhou, Kina (12.-13. februar): Avlyst.
Tokyo Marathon og Nagoya Marathon: Bare for eliteløpere.
VM i halvmaraton 2020 i Gdynia, Polen: Utsatt fra 29. mars til 17. oktober.
Roma Marathon: Avlyst.
Boston Marathon 2020: Utsatt fra 20. april til 14. september, arrangert som virtual experience.
Boston Marathon 2021: Utsatt på ubestemt tid.
London Marathon: Utsatt fra 26. april til 4. oktober
NM i friidrett 2020: Hovedmesterskapet i Bergen utsatt fra 19.-21. juni til 18.–20. september.
Diamond League 2020: De tre første konkurransene (i Doha, Kina og Shanghai) ble utsatt. Shanghai fikk ny dato 14. august, mens de to andre blir utsatt til etter sesongavslutningen i Zürich. Senere ble møtene i Stockholm, Napoli og Rabat avlyst eller utsatt. Bislett Games ble avholdt 11. juni med redusert format, og Weltklasse Zürich ble avholdt 9. juli etter samme modell. Deretter satte man opp sju stevner, kuttet ned fra de opprinnelige femten.
Bergen City Marathon ble utsatt til etter sommeren, før det ble helt avlyst.
EM i friidrett 2020: Avlyst.
EM i terrengløp 2020: Avlyst.
VM i friidrett 2021 ble utsatt til 2022 på grunn av flyttingen av Sommer-OL 2020.
VM i terrengløp 2021 ble utsatt til 2022.


== Golf ==
LPGA-touren 2020: De første avlysningene kom til turneringene i Pattaya i Thailand (20.-23. februar), Singapore (27. februar til 1. mars) og Sanya i Kina (5.-8. mars). Senere ble også alle turneringer fra 19. mars til 5. april avlyst, før dette ble forlenget til midten av mai. Turneringene startet opp fra juni uten tilskuere og ble avsluttet i desember.
PGA-touren 2020: PGA avlyste Players Championships etter første spilte runde, og avlyste deretter først alle turneringer frem til 5. april, men siden også alle turneringer frem til 17. mai. Turneringene startet opp fra juni uten tilskuere. The Masters Tournament 2020 og PGA Championship, ble arrangert hhv i november og september.
Ryder Cup ble utsatt fra 2020 til 2021, og Presidents Cup ble utsatt fra 2021 til 2022.


== Gymnastikk ==
Konkurransene i Baku, Stuttgart, Birmingham, Tokyo og Doha i Verdenscupen i turn 2020 ble enten utsatt eller avlyst.
EM i turn 2020 for både menn og kvinner ble først avlyst, så flyttet til desember i Baku, før det ble flyttet igjen til Mersin i Tyrkia og avholdt i desember 2020 i to grupper.
EM i trampoline 2020 i Göteborg ble avlyst. Göteborg skulle egentlig få avholde mesterskapet i 2021, men dette ble senere flyttet til Russland.
EM i rytmisk gymnastikk 2020 i Kiev ble først avlyst, før det ble avholdt i slutten av november.


== Håndball ==
Eliteserien i håndball for kvinner 2019/20 (Norge): To kamper ble avlyst i siste serierunde, som ikke hadde effekt på kåringen av seriemesteren eller nedrykk. Sluttspill og kvalifisering om opp-/nedrykk ble avlyst.
Eliteserien i håndball for menn 2019/20 (Norge): Siste serierunde ble avlyst, og seriemester kåret etter poeng per kamp.
EM i håndball for kvinner 2020: Norge sa fra seg sin del av arrangementet, mesterskapet ble avholdt i to byer i Danmark.
Eliteserien i håndball for kvinner 2020/21 (Norge): Grunnspillet avbrutt etter 12 av 22 runder etter at regjeringen besluttet å sette toppidrett på pause fra 20. januar.
Eliteserien i håndball for menn 2020/21 (Norge): Grunnspillet avbrutt etter 12 av 22 runder etter at regjeringen besluttet å sette toppidrett på pause fra 20. januar.


== Ishockey ==
NM i ishockey 2020 fra 13. mars: Avlyst.
Ishockey-VM 2020 (kvinner) i Canada: Avlyst. De samme vertsbyene arrangerer mesterskapet i 2021. Også divisjonene under toppdivisjonen ble avlyst.
Ishockey-VM 2020 i Sveits i mai ble avlyst. Divisjonene under toppdivisjonen som ikke allerede var spilt ble også avlyst.
Ishockey-VM 2021 (kvinner): Øverste divisjon spilt i de samme vertsbyene som skulle arrangere i 2020; divisjon I, II og III avlyst.
Ishockey-VM 2021: Divisjon I, II, III og IV avlyst.
National Hockey League 2019/20: Med omkring tolv kamper igjen å spille i grunnserien ble alle kamper avlyst fra 12. mars. Sluttspillet ble spilt som turnering i Toronto og Edmonton fra 1. august til 28. september.
National Hockey League 2020/21: Sesongstarten ble utsatt til 13. januar 2021, grunnserien kuttet ned fra 82 til 56 kamper. Et sluttspill med 16 lag ble satt opp fra mai til juli; de sju lagene basert i Canada ble plassert i samme divisjon.
Fjordkraft-ligaen 2020/21 (Norge): Sesongen ble satt på pause fra 8. januar 2021 etter at smitte hadde bredt seg blant 50 spillere i fem av ligaens ti klubber. Det ble ikke mulig å starte sesongen på nytt, og NM-sluttspillet ble dermed avlyst; lagene ble rangert i serien på bakgrunn av gjennomsnittlig antall poeng per kamp.
SM-liiga 2020/21 (Finland): Ettersom ikke alle lagene klarte å spille 60 kamper som opprinnelig planlagt, ble grunnserien avgjort ved hjelp av gjennomsnittlig poeng per kamp. Sluttspillet ble også kortet ned, og klubber som ikke kunne stille lag pga. for mange i karantene ble strøket fra sluttspillet.


== Judo ==
Judo Grand Slam 2020 i Jekaterinburg ble avlyst. Senere ble alle konkurranser avlyst eller utsatt, og startet opp igjen i oktober i Budapest.
EM i judo 2020 i Praha ble utsatt til juni 2020, før det ble utsatt igjen til november da det ble arrangert.


== Kunstløp ==
VM i kunstløp 2020 i Canada ble avlyst.
EM i kunstløp 2021 i Kroatia ble avlyst.


== MMA ==
Presidenten til UFC, Dana White har tidligere kunngjort at fremtidige arrangementer skal bli avholdt på en øy.
Arrangementer har blitt avholdt med smittevern og forhåndsregler. Publikum får ikke lov til å delta under disse omstendighetene.
Første arrangementet som ble avholdt under pandemien var UFC 249 i Jacksonville, Florida.


== Motorsport ==
Formel-1 sesongen 2020 ble utsatt litt etter litt. Planen var per mars 2020 er å starte sesongen i slutten av juni. Den startet igjen 5. juni i Østerrike.
I Rally-VM 2020 ble konkurransen i Argentina utsatt. Konkurransen i Chile ble også avlyst, men dette var på grunn av den politiske situasjonen i Chile i 2019, og ikke på grunn av pandemien. VM startet igjen med Rally Estonia i september.
I Rally-VM 2021 ble Rally Sweden avlyst.


== Nordiske grener ==
Holmenkollen-helgen for langrenn, kombinert og skihopping: Stengt for publikum.
Verdenscuprennene i kombinert i Schonach: Avlyst
Verdenscupen i langrenn 2019/20 i Québec, Minneapolis og Canmore ble avlyst, og sesongens siste renn ble dermed Holmenkollrennet.
Verdenscuprennene i skihopping: Raw Air 2020 ble avbrutt før det siste rennet for kvinner og de fire siste rennene for menn (ett renn i Trondheim og rennene i Vikersund ble avlyst). Kvinnenes verdenscupavslutning i Russland (Nizjnij Tagil og Tsjajkovskij) ble avlyst.
VM i skiflyging 2020 i Planica ble utsatt til 2021.
NM på ski 2020 del 2 på Lillehammer ble avlyst. Det ble også tilhørende NM i skihopping.
En rekke turrenn ble avlyst, blant annet Birkebeinerrennet og Skarverennet.
De tre siste rennene i Ski Classics 2019/20 ble avlyst, Vasaloppet 1. mars ble dermed siste renn.
Verdenscupen i langrenn 2020/21 ble satt opp som vanlig, og første helgen i Ruka ble gjennomført omtrent som vanlig, men uten publikum. Senere trakk Norge hele sin tropp fra de to siste rennene i 2020, og til Tour de Ski 2021. Konkurransene i Premanon i januar og Beijing (prøve-OL) i mars ble avlyst.


== Orientering ==
I verdenscupen i orientering 2020 ble første møte i Neuchâtel i Sveits avlyst. Senere ble alle møter avlyst.
VM i orientering 2020 på Jylland ble avlyst.
EM i orientering 2020 i Rakvere ble avlyst.


== Padling ==
EM i slalåm-padling 2020 i London ble avlyst, før det ble arrangert i Praha i september.
Verdenscupen i slalåm-padling 2020 ble avlyst og utsatt. Første konkurranse ble i Tacen i oktober.
EM i padling 2020 i Romania ble avlyst.


== Roing ==
Alle tre møtene i verdenscupen i roing 2020 ble avlyst. Dette var to konkurranser i Italia og en konkurranse i Sveits.
EM i roing 2020 ble utsatt til oktober.
VM i roing 2020 som kun skulle arrangeres for ikke-olympiske båter ble avlyst.


== Sandvolleyball ==
Verdensserieturnering i sandvolleyball i Yangzhou i Kina (22.-26. april): Avlyst. Også flere andre turneringer ble avlyst eller utsatt. Til slutt ble ingen konkurranser i verdensserien avholdt, men det ble noen andre konkurranser arrangert fra september.
VM i sandvolleyball 2021 ble utsatt til 2022 grunnet utsettelsen av Sommer-OL 2020.


== Seiling ==
Verdenscupmøtet i Genova i starten av april ble avlyst. Det ble også verdenscupavslutningen i Enoshima i juni.


== Sjakk ==
Kandidatturneringen 2020 i mars/april i Jekaterinburg ble arrangert som planlagt halvveis, og var på tidspunktet en av de få idrettene som ble arrangert. Turneringen ble utsatt etter halvspilt program. Den ble først utsatt til november, før hele VM i sjakk 2020 ble utsatt til 2021, slik at også Kandidatturneringen kan avholdes på vårparten i 2021.
Sjakk-OL 2020 i Moskva ble utsatt til 2021.
Norway Chess 2020 i Stavanger ble utsatt til oktober.
Landsturneringen i Stjørdal ble avlyst.
Det ble i stedet avholdt en rekke store online-turneringer, noe som også skal arrangeres i 2021.


== Skiskyting ==
Verdenscupen i skiskyting 2019/20: Rennene i tsjekkiske Nové Město gikk uten tilskuere. De to siste konkurransene i finske Kontiolax ble avlyst, men både sprinten og jaktstarten ble arrangert uten tilskuere. Jaktstarten og sprinten ble avgjørende for hvem som vant verdenscupene sammenlagt.
Verdenscupen i skiskyting 2020/21: Det er planlagt at alle konkurranser skal arrangeres som planlagt, men med færre arrangørsteder. De fleste arrangører vil nå avholde konkurranser to helger på rad. Prøve-OL i Beijing ble avlyst.
Junior-EM i skiskyting 2021 ble avlyst.


== Skyting ==
Landsskytterstevnet 2020 (7. til 14. august) på Elverum utsettes til 2021.
NM i 10 og 15 meter pistol, rifle og viltmål (27. til 29. mars) på Ørland ble utsatt.
Verdenscupstarten i New Delhi ble utsatt. Senere ble samtlige gjenværende stevner avlyst, slik at konkurransene på Kyrpos i mars ble eneste verdenscupstevne.


== Skøyter ==
VM i kortbaneløp på skøyter 2020 i Seoul i Sør-Korea (13. til 15. mars) ble avlyst.
Verdenscupen i kortbaneløp på skøyter 2020/21: Alle løp avlyst.
Verdenscupen i hurtigløp på skøyter 2020/21: Alle løp i 2020 ble avlyst. Senere ble alle løp i 2021 også avlyst, men det ble satt opp to løp i Heerenveen i en slags boble. Enkeltdistanse-VM ble flyttet fra Beijing til Heerenveen.


== Snooker ==
Snooker-sesongen 2019/20 fullførte Gibraltar Open hvor Judd Trump vant, selv om denne ble fullført etter at mange land hadde innført strenge kontrolltiltak. Tour Championship i Wales ble den første turneringen som ble avlyst, og denne ble utsatt til slutten av juli. Champions League i juni ble første konkurranse etter coronapausen.
VM i snooker 2020 i Sheffield ble også utsatt til juli/august.
Snooker-sesongen 2019/20 hadde oppstart i september, og så å si samtlige konkurranser ble arrangert i England.


== Snøbrett ==
Verdenscupavslutningen i snøbrett ble avlyst.
VM i freestyle og snøbrett 2021 i Kina ble avlyst.


== Stuping ==
Beijing skulle ha arrangert andre konkurranse i Verdensserien i stuping 2020 i mars, men det ble tidlig klart at denne konkurransen ble avlyst. Senere ble også konkurransene i Kazan og London utsatt til høsten 2020. Senere ble alle konkurranser helt avlyst.
Verdenscupen i stuping 2020 i Tokyo ble utsatt til juni. Dette var også kvalifisering til Sommer-OL 2020 som også ble utsatt, og prøve-OL til disse lekene. Senere ble hele verdenscupen utsatt til april 2021.


== Svømming ==
EM i svømmesport 2020 i Budapest ble utsatt til 2021.
Alle FINAs konkurranser i 2020 ble avlyst. Denne innebar blant annet verdenscupen i svømming 2020.
VM i svømming 2021 ble utsatt til 2022 på grunn av utsettelsen av Sommer-OL 2020.


== Sykling ==
Den første avlysningen kom i de to siste etappene av verdenstourrittet UAE Tour 2020 i Dubai. Her ble også flere av sykkellagene satt i karantene. Senere ble Strade Bianche utsatt, mens Paris-Nice 2020 også fikk sine to siste etapper avlyst. Flere sykkellag hadde da allerede trukket seg fra de forestående sykkelløpene.
Praktisk talt hele UCI-touren ble avlyst eller utsatt som følge av viruset. Det ble fattet et vedtak om at sesongen skulle starte igjen i begynnelsen av august, og sesongen restartet med Strade Bianche 2020. Alle Grand Tours ble arrangert i løpet av høsten, men blant annet Paris-Roubaix ble avlyst.
I tillegg ble sykkellritt i UCI ProSeries 2020 utsatt, samt sykkelritt i kvinnenes UCI-tour.
Verdenscupen i terrengsykling 2020 avlyste først den første konkurransen i Portugal fra 21. - 22. mars, før de senere også avlyste konkurransene i Maribor og Lošinj i mai. En komprimert og kort sesong ble arrangert på høsten 2020.
EM i terrengsykling 2020 i Graz i Østerrike ble utsatt til 2021, før den ble flyttet til Sveits og arrangert i oktober.


== Tennis ==
Turneringen i Indian Wells i California var den første turneringen for menn som ble avlyst på grunn av viruset. Like etter fulgte ATP opp med å avlyse alle turneringer i seks uker, før de senere i mars kansellerte hele grussesongen, altså alle turneringer frem til 7. juni; etter hvert ble dette utvidet fram til 4. august. Fra før hadde da allerede French Open 2020 utsatt sin turnering frem til september/oktober; det ble etter hvert bekreftet at French Open ville bli spilt fra 21. september til 11. oktober, med omtrent halvparten av vanlig kapasitet.
Det ble spilt oppvisningskamper i blant annet Serbia, Kroatia, og Florida.
Også grussesongen for kvinner ble utsatt samme tid, og etter hvert ble dette også utvidet til begynnelsen av august. Den første offisielle turneringen var en International-nivå-turnering i Palermo, Italia. WTA-sluttspillet i Shenzhen, Kina ble avlyst, sammen med resten av turneringene som skulle spilles høsten 2020 i Kina.
Sesongen startet igjen i august, og enkelte turneringer ble arrangert for første og siste gang på grunn av viruset. Sesongen avsluttet som planlagt med ATP Finals 2020 i London i november.
Australian Open 2021 ble utsatt tre uker, spilt mellom 8. februar og 21. februar. Oppvarmingsturneringene i forkant ble også utsatt, og kvalifiseringen blir spilt i Abu Dhabi.


== Triatlon ==
ITU kansellerte først den første konkurransen i Abu Dhabi i Verdensserien i triatlon 2020. Senere kansellerte de alle konkurranser i april, noe som gjorde at også andre konkurransen på Bermuda ble utsatt. Senere ble samtlige konkurranser utenom én kansellert, og verdensmesteren i 2020 ble kronet i Hamburg i september.
EM i triatlon 2020 i Tartu ble først utsatt til sent august, før det ble fullstendig avlyst.


== Vektløfting ==
EM i vektløfting 2020 i Moskva ble først utsatt til juni, før det ble flyttet til 2021 i samme by.


== Multisportskonkurranser ==
De europeiske småstatslekene 2021 ble utsatt ett år grunnet utsettelsen av Sommer-OL 2020.
Vinteruniversiaden 2021 ble utsatt fra januar 2021 til desember 2021.
Vinter-EYOF 2021 ble også utsatt fra januar 2021 til desember 2021
Sommer-EYOF 2021 ble utsatt til 2022.
De internasjonale øylekene 2021 ble utsatt to år.
Verdenslekene 2021 ble utsatt til 2022.


== Referanser ==